
	בדוא"ל

	מבלי לפגוע בזכויות


	
לכבוד 
תביעות תלמידים
איילון חברה לביטוח בע"מ
באמצעות דוא"ל
ח"נ שלום רב,
					   תאונה מיום 28/2/23
			            	 מרשי: אוראל בבייב, ת.ז. 217000983
							
1. הנני מייצג את מרשי שבנדון והנני מתכבד לפנות כדלקמן:
2. בכל הזמנים הרלוונטיים לתאונה מרשי למד בתיכון אורט כרמי גת בקריית גת, ביום 28/2/23 נפגע עת רכב על אופניו ברחוב המרי העברי, בקריית גת, בעת  משחק (להלן: "התאונה").
*רצ"ב אישור לימודים
3. לאחר התאונה פונה מרשי לטיפול במרכז הרפואי "אסותא", שם אובחנו, חבלות בראש, בפנים, בעין ימין, בגפיים וברגליים מחשש לפגיעה ודימום מוחי בוצעה בדיקת CT ראש, שהדגימה ממצא חבלתי עם המטומה פרי- אורביטלית, והוחלט על המשך אשפוז לצורך מעקב וטיפול.

4. במהלך תקופת האשפוז סבל מרשי מסחרחורות, טשטוש בראייה, קושי בשמיעה וכאבי ראש עזים הוא טופל בסטרואידים ונבדק ע"י רופאים מומחים בתחום הנוירולוגיה, אף, אוזן וגרון ובתחום רפואת עיניים, ובחלוף 4 ימי אשפוז שוחרר לביתו, בליווי הוריו, בהנחיה למנוחה, נטילת טיפול תרופתי והמשך מעקב רפואי.

5. מרשי המשיך במעקב רפואי במסגרת הקהילה, הופנה לביצוע בדיקות ראיה ובדיקות שמיעה שהדגימו ירידה בשמיעה, הוא נשלח לביצוע המשך מעקב ופיזיותרפיה וסטיבולרית בנוסף לבדיקה ומעקב במסגרת מרפאות פה ולסת.

*רצ"ב תעודות רפואיות
6. מאז התאונה סובל מרשי מכאבי ראש וסחרחורות, קושי בראיה, ירידה בשמיעה, חוסר יציבות,  תשישות, קשיי ריכוז ומיקוד, מקושי בביצוע מטלות יומיומיות, מקושי בהליכה, עמידה ועליה וירידת מדרגות, מחוסר איזון ותסכול, מקושי בהירדמות ובשינה רציפה.
7. מרשי שכאמור נחבל וביצע מעקב במספר תחומים רפואיים, נבדק אצל מומחים שונים אשר קבעו את נכותו הרפואית כדלקמן:
8. ד"ר מודי גולדנפלד, מומחה בתחום רפואת העיניים, אשר בדק את מרשי קבע כדלקמן:

" אוראל נחבל בראשו עקב נפילה בזמן רכיבה על אופניים ללא קסדה.
עקב החבלה נגרם שטף דם שגרם ללחץ על עצב הראיה בעינו הימנית.
הלחץ על עצב הראיה גרם לנזק בלתי הפיך, כפי שהודגם מבחינה מבנית בתוצאות הבדיקות ה OCT ובדיקת ה MRI ופגיעה תפקודית כפי שהודם בבדיקות חדות הראיה , שדה הראיה ותגובת האישון בעינו הימנית. זאת למרות הטיפול המסור והמקצועי אותו קיבל באשפוזו במחלקת העיניים אסותא אשדוד.

הנזקים אשר נגרמו לעינו הימנית הם:
1. ירידה בראיה בעין ימין.
2. פגיעה לשדה הראיה בעין ימין 
3. הרחבת אישון חבלתית.."

אמנם כל סעיף לכשעצמו איננו מקנה נכות  צמיתה למעט הרחבת האישון החבלתית, אולם צירוף של כל שלושת הפגיעות יחד, היינו, ירידה בראיה+ פגיעה בשדה הראיה+ הרחבת אישון גורמות יחד להפרעה תפקודית משמעותית .

עקב כך אני קובע כי יש לתת נכות מותאמת בשיעור של 10% על פי סעיף 52(1) 4-א' ."

רצ"ב חוות דעת ד"ר גולדנפלד

9. ד"ר אברהם פרנקל, מומחה למחלות אף אוזן וגרון אשר בדק את מרשי קבע כדלקמן:

" מדובר בנער, בן 16 וחצי, בדרך כלל בריא. שעבר חבלת ראש כרוכב אופניים מנפילה מהם ב28.2.23, עם, בין היתר, המטומה פרי-אורביטלית ועדות בMRI מח וארובות עיניים לנוירופטיה אופטית מימין. סובל, לטענתו, מאז התאונה, בין היתר, מכאבי ראש, אירועי סחרחורות קצרצרים בשינוי תנוחה ומטיניטוס לא קבוע. סבל, בסמוך לחבלה מטיניטוס כרוני ומוורטיגו תנוחתי שכאמור, השתפרו.
חבלת ראש עוצמתית, עם הקאות והפגיעה העינית יכולה לגרום לLabyrinthine Concussion  עם קרע ממברנות והרס של תאי השיער באבר ע"ש קורטי שבשבלול ובחלק הווסטיבולרי באוזן הפנימית. מכאן, המקור לסימפטומים הנ"ל. הארטרופטיה של הTMJ יכולה להוות גורם נוסף לסיפטומים אלה".

"עפ"י תקנות המוסד לביטוח לאומי, אני מעריך את נכותו בתחום האף אוזן גרון:

נכות זמנית מהחבלה ועד שנה לאחריה:
· 20% בגין פגיעה ווסטיבולרית, לפי סעיף ליקוי 72 (4) ב 
· 10% בגין טינטוס, לפי סעיף ליקוי 72 (4) ד 
נכות צמיתה משמה מהחבלה והלאה:
· 10% בגין פגיעה ווסטיבולרית, לפי סעיף ליקוי 72 (4) ב 

רצ"ב חוות דעת ד"ר פרנקל

10. ד"ר מליקוב פיוטר, נוירולוג בכיר, ומומחה לכאבי ראש אשר בדק את נרשי קבע כדלקמן:

" מאז התאונה סבול מכאב ראש קשה קבוע יומיומי. מתאים לקריטריונים של כאב ראש כרוני על רקע חבלת ראש. Chronic post-traumatic headache. קיבל טיפול ייעודי למניעת כאבי ראש באלתרולט/אמיטריפטילין ללא הטבה לכאבי ראש. טיפול נכשל עקב חוסר יעילות.
סבול מירידה קוגניטיבית בתחום של זיכרון לטווח הקצר וקשב וריכוז. מתאים לפגיעה קוגניטיבית משנית לחבלת ראש.
מתמודד עם תשישות קשה, וזקוק לישון במהלך היום.
מצב של כאב ראש, סחרחרות, ירידה קוגניטיבית, הפרעות שינה, עייפות וחולשה כללית על רקע חבלת ראש מתאים לChronic post-concussion syndrome.
מצב מלווה בפגיעה תפקודית יומיומית, ומדובר במצב כרוני ללא צפי לשיפור ניכר. היה בריא בדרך כלל לפני התאונה וללא טיפול תרופתי קבוע לכן קיים קשר סיבתי ברור בין תאונה עם חבלת ראש בתאריך 28.2.2023 למצבו...
אני קובע את נכותו כדלקמן:

· 10% בגין כאב ראש בעוצמה בינונית עד קשה, לפי סעיף 29 (5) (א) II-I
· 10% בגין ליקוי קוגניטיבי בשניים לפחות מהתחומים (קשב), לפי סעיף 32א (1) (ב) 
· 30% בגין תסמונת תשישות כרונית, לפי סעיף 92 (4)

רצ"ב חוות דעת ד"ר מליקוב, מסומנת "כנספח 5".

סה"כ נכות רפואית ע"פ יועצנו הרפואיים:

·  נכות זמנית משוקללת למשך 12 חודשים: 63.2%
· נכות צמיתה משוקללת: 54%

11. בהתאם לתנאי הפוליסה זכאי מרשי, בין היתר, לפיצוי בגין נכותו הרפואית, ימי האשפוז וימי היעדרותו מבית הספר.

12. אודה עבור העברת הפיצוי  לפקודת עו"ד אריאל פרייברג
13. רצ"ב יפויי כח וטופס וס"ר חתומים על ידי מרשי.





                                                                           בכבוד רב ובב"ח,
             						             אריאל פרייברג, עו"ד   
				פרייברג רסקין עורכי דין
	
	
	Tel: 03-7412358 Fax: 077-3180983

	דרך אבא הלל 7, בית סילבר, רמת גן 5252204
	
	

	
	
	



image1.jpeg




image2.png




